

**Republika e Kosovës**

**Republika Kosova-Republic of Kosovo**

*Qeveria –Vlada-Government*

*Ministria e Infrastrukturës*

*Ministarstvo Infrastrukture*

*Ministry of Infrastructure*

Me rastin e shënimit : ***Ditës  Ndërkombëtare për Eliminimin e Dhunës ndaj Gruas*** dhe ***16 Ditëve të  Aktivizimit*** (25 nëntor - 11 dhjetor) dheduke pasur parasysh praktikat ndërkombëtare, Zyrtarja për barazi gjinore në Ministrinë e Infrastrukturës ka organizuar seminar një ditorë. ‘**’ *Mbi zbatimin e parimit të trajtimit të barabarte për gratë dhe burrat ne vendet e tyre te punës’’*** . Seminarin e ndoqën 35 zyrtarë të Ministrisë së Infrastrukturës.

Temat e shtjelluara ishin:

* Zbatimi i parimit të trajtimit të barabartë për gratë dhe burrat në vendet e tyre të punës, në kontekst të standardeve ndërkombëtare dhe mekanizmave implementues të tyre.
* Kuadri ligjor dhe mekanizmat vendor për zbatimin e parimit të trajtimit të barabartë për gratë dhe burrat në sferën e punësimit në administratën publike.
* Instrumentet e veçanta ligjore dhe Dokumentet strategjike lidhur me promovimin e barazisë gjinore në Republikën e Kosovës.
* Rastet e sjelljes dhe praktikat më të mira të zbatimit të parimit të trajtimit të barabartë për gratë dhe burrat në vendet e tyre të punës.





 